**Մատվեյ Ալեքսանդրովիչ Գույգանով** (ուկրաիներեն՝ Матвій Олександрович Гуйганов, հուլիսի 28, 1994(1994-07-28), Սևաստոպոլ, Ուկրաինա), ուկրաինացի ֆուտբոլիստ, պաշտպան։

Կենսագրություն
--------------

Ֆուտբոլիստ և մարզիչ Ալեքսադր Գույգանովի որդին է։ Սկսել է ֆուտբոլով զբաղվել Սևաստոպոլում, այնուհետև՝ Դոնեցկի «Շախտյորի» ակադեմիայում, Դոնեցկի «Մետալուրգի» և Խարկովի «Մետալիստի» պատանեկան թիմերում։

2010 թվականին նա վերադարձել է Սևաստոպոլ և սկսել է հանդես գալ տեղական ակումբի երկրորդ թիմում՝ սիրողական առաջնությունում, Ուկրաինայի երկրորդ լիգայում (2011-2013, 37 խաղ և 3 գոլ) և բարձրագույն լիգայի երկրորդ կազմերի առաջնությունում (2013-2014, 24 խաղ և 3 գոլ)։

2014 թվականի ամռանը փորձաշրջան է անցել Ռամենսկի «Սատուրնում», սակայն արդյունքում տեղափոխվել է Ռուսաստանի Պրեմիեր լիգայում հանդես եկող «Մորդովիա»։ Սարանսկի ակումբում հանդես է եկել միայն երիտասարդական կազմում, երիտասարդական առաջնությունում անցկացրել է 21 հանդիպում և դարձել 2 գոլի հեղինակ։

2015 թվականից հանդես է եկել Ղրիմի առաջնությունում՝ «ՍԿՉՖ»-ի կազմում, որը հետագայում վերանվանվել է «Սևաստոպոլ»։ Դարձել է Ղրիմի գավաթի 2015-2016 մրցաշրջանի փոխչեմպիոն և եզրափակչի մասնակից։ Ղրիմի գավաթի 2015-2016 խաղարկությունում ճանաչվել է լավագույն պաշտպան։ Ավելի ուշ խաղացել է «ՏՍԿ-Տավրիա» ակումբում։

2017 թվականի ամռանը տեղափոխվել է հայկական «Բանանց»։ Հայաստանի առաջնությունում նորամուտի խաղը խաղացել է 2017 թվականի օգոստոսի 6-ին «Փյունիկի» դեմ, իսկ առաջին գոլը խփել է «Ալաշկերտի» դարպասին 2017 թվականին օգոստոսի 18-ին։ Ընդհանուր առմամբ մրցաշրջանի ընթացքում մասնակցել է 20 հանդիպման, խփել 2 գոլ և իր ակումբի հետ դարձել առաջնության արծաթե մեդալակիր։ 2018 թվականի ամռանը նախատեսվում էր նրա տեղափոխությունը Ղրիմի «Կիզիլթաշ», սակայն արդյունքում ֆուտբոլիստը հաջորդ կես տարին անցկացրել է «Սևաստոպոլում»։

2019 թվականի գարնանը կրկին խաղացել է Հայաստանում, այս անգամ Երևանի «Արարատի» կազմում, անցկացրել է 13 հանդիպում։

2019 թվականի ամռանը տեղափոխվել է լիտվական «Պալանգա»։ 2020 թվականի հունվարին փորձաշրջան է անցել մոլդովական «Սֆինտուլ Գեորգե» ակումբում, սակայն արդյունքում տեղափոխվել է «Սպերանցա»։ 2020 թվականի օգոստոսին Մոլդովայի ֆուտբոլի ֆեդերացիան Գուգայնովին մեկ տարով հեռացրել է՝ պայմանավորված խաղերի մասնակցելու պատճառով, այնուամենայնիվ, ֆուտբոլիստը շարունակել է խաղալ, քանի որ բողոքարկվել է այդ որոշումը։

2021 թվականի հունվարին մեկ տարվա պայմանագիր է կնքել Սամարղանդի «Դինամոյի» հետ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «BANANTS VS. PYUNIK 2 — 2». Արխիվացված օրիգինալից 2017 թ․ օգոստոսի 11-ին. Վերցված է 2019 թ․ հուլիսի 26-ին.
3. ↑  «BANANTS VS. ALASHKERT 2 — 2». Արխիվացված օրիգինալից 2017 թ․ հոկտեմբերի 12-ին. Վերցված է 2019 թ․ հուլիսի 26-ին.
4. ↑  «ОФИЦИАЛЬНО: МАТВЕЙ ГУЙГАНОВ — ИГРОК ПФК «КЫЗЫЛТАШ»». Արխիվացված օրիգինալից 2020 թ․ փետրվարի 17-ին. Վերցված է 2019 թ․ հուլիսի 26-ին.
5. ↑  «На просмотре в "Сф.Георге" - игроки из Беларуси, Украины и России - Молдавский футбол». Արխիվացված օրիգինալից 2021 թ․ փետրվարի 3-ին. Վերցված է 2021 թ․ հունվարի 29-ին.
6. ↑  «Три игрока "Сперанцы" отстранены на 1 год от футбола за участие в договорных матчах». *Молдавский футбол* (ռուսերեն). Վերցված է 2021 թ․ հունվարի 29-ին.
7. ↑  «Стало известно, почему Болун, Гуйганов и Насонов продолжают играть, несмотря на годичную дисквалификацию». *Молдавский футбол* (ռուսերեն). Արխիվացված օրիգինալից 2021 թ․ մայիսի 7-ին. Վերցված է 2021 թ․ հունվարի 29-ին.
8. ↑  ««Динамо» икки нафар легионер билан шартнома имзолади». *fcdinamo.uz* (ուզբեկերեն). 2021 թ․ հունվարի 28. Արխիվացված օրիգինալից 2021 թ․ փետրվարի 3-ին. Վերցված է 2021 թ․ հունվարի 29-ին.